339 hríðarbyljum hafa þeir brotizt í því að ná saman til söng - æfinga , sem haldnar hafa verið til skiptis á heimilum þeirra . Þykja þeir þá ætíð góðir gestir , og vekja komur þeirra heim - ilisfagnað . Þá hafa þeir líka þótt eftirsóknarverðir á gleði - mót héraðsins og ekki síður , þegar látnir vinir hafa verið kvaddir í síðasta sinn . Nú eru tuttugu menn í þessum karla - kóri . — Vegna þeirra söngmanna , sem fyrr er getið , þykir rétt að benda á , að í söngflokknurn eru nú sex afkomendur Jóns í Deildartungu , fjórir afkomendur Þorvalds á Stóra - Kroppi , einn afkomandi Sigurðar á Hömrum og einn afkom - andi séra Þorsteins Helgasonar . Þá er vert að geta hér tveggja Borgfirðinga í sögu söngs - ins á þessu tímabili . Það eru þeir Þórður Kristleifsson frá Stóra-Kroppi og Guðmundur Kristjánsson frá Borgarnesi . Báðir vörðu þeir beztu þroskaárum sínum til söngnáms bæði á Þýzkalandi og Italíu . Komust þeir lengra á lærdóms - braut í þeirri mennt en Borgfirðingar höfðu áður gert . Við samningu þessa söguþáttar hef ég aðallega haft fyrir augum efri hluta Borgarfjarðarhéraðs . Úr ytri hluta Borgar - fjarðarsýslu , aðallega Akranesi , er margt að segja um söng og söngmennt fyrr og nú . Ætla ég öðrum að rita um það efni . Þess vil ég þó geta , að á Akranesi er mikið æfður söngur , og eru þar ágætir raddmenn bæði karlar og konur . . Að síðustu vil ég minnast tveggja manna , sem dvalið hafa í Borgarfirði um nokkurt skeið og mörgum sinnum hrifið alla tilheyrendur sína með dásamlegri raddfegurð og söng - leikni . Það eru þeir Þórður Pálsson , læknir í Borgarnesi ( d. 1922 ) , og Magnús Ágústsson , læknir á Kleppjárnsreykjum . Þórður varð þjóðfrægur söngvari , þótt ekki hefði hann hlot - ið mikla sérmennt í þeirri list . Meðfædd rödd og gáfur hófu hann til frægðarinnar . Nú er Magnús Ágústsson nafnkennd - astur söngmaður í Borgarfirði . Þetta , sem hér er skráð , er næg sönnun fyrir því , að söng - ur og söngmennt á hér góðan jarðveg og djúpar rætur .